CELEX: 32019D2138
Language: fi
Date: 2019-12-05 00:00:00
Title: Neuvoston täytäntöönpanopäätös (EU) 2019/2138, annettu 5 päivänä joulukuuta 2019, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta

13.12.2019   
               
               
                  FI
               
               
                  Euroopan unionin virallinen lehti
               
               
                  L 324/7
               
            
         NEUVOSTON TÄYTÄNTÖÖNPANOPÄÄTÖS (EU) 2019/2138,
         annettu 5 päivänä joulukuuta 2019,
         luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä tehdyn päätöksen 2007/441/EY muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan ensimmäisen alakohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Direktiivin 2006/112/EY 168 artiklassa vahvistetaan verovelvollisen oikeus vähentää arvonlisävero, joka kannetaan verovelvollisen verollisia liiketoimiaan varten vastaanottamien tavaroiden luovutuksista tai palvelujen suorituksista. Mainitun direktiivin 26 artiklan 1 kohdan a alakohdassa käsitellään vastikkeellisina palveluina yrityksen liikeomaisuuteen kuuluvan tavaran ottamista verovelvollisen omaan tai henkilöstönsä yksityiseen käyttöön taikka yleisesti ottaen muuhun kuin yrityksen varsinaisiin tarkoituksiin kuuluvaan käyttöön.
                  
               
                     (2)
                  
                  
                     Neuvoston päätöksellä 2007/441/EY (2) Italialle annetaan lupa rajoittaa arvonlisäveron vähennysoikeus direktiivin 2006/112/EY 168 artiklan nojalla 40 prosenttiin, kun arvonlisävero on kannettu sellaisiin tiettyihin moottorikäyttöisiin maantieajoneuvoihin liittyvistä tietyistä kustannuksista, jotka eivät ole pelkästään yrityskäytössä. Niiden ajoneuvojen osalta, joihin tätä 40 prosentin rajoitusta sovelletaan, Italian edellytetään vapauttavan verovelvolliset velvollisuudesta rinnastaa niiden yksityiskäyttö direktiivin 2006/112/EY 26 artiklan 1 kohdan a alakohdan mukaisiin vastikkeellisiin palveluihin. Päätöksen 2007/441/EY voimassaoloa on jatkettu useita kertoja, ja sen voimassaolon on määrä päättyä 31 päivänä joulukuuta 2019.
                  
               
                     (3)
                  
                  
                     Italia haki kirjeessään, jonka komissio kirjasi saapuneeksi 12 päivänä huhtikuuta 2019, lupaa jatkaa päätöksellä 2007/441/EY luvan saaneiden poikkeavien toimenpiteiden, jäljempänä ’poikkeavat toimenpiteet’, soveltamista vielä 31 päivään joulukuuta 2022.
                  
               
                     (4)
                  
                  
                     Komissio toimitti direktiivin 2006/112/EY 395 artiklan 2 kohdan toisen alakohdan mukaisesti Italian esittämän hakemuksen muille jäsenvaltioille 13 päivänä toukokuuta 2019 päivätyllä kirjeellä. Komissio ilmoitti 14 päivänä toukokuuta 2019 päivätyllä kirjeellä Italialle, että sillä oli kaikki hakemuksen arviointia varten tarvittavat tiedot.
                  
               
                     (5)
                  
                  
                     Italia toimitti komissiolle yhdessä hakemuksen kanssa päätöksen 2007/441/EY 6 artiklan toisen alakohdan mukaisesti kertomuksen, jossa tarkastellaan uudelleen prosenttimääräistä rajoitusta, jota sovelletaan arvonlisäveron vähennysoikeuteen. Tällä hetkellä käytettävissä olevien tietojen perusteella Italia katsoo, että 40 prosentin suuruinen rajoitus on edelleen perusteltu. Italia katsoo myös, että on edelleen tarpeen lykätä sellaisen vaatimuksen soveltamista, joka koskee moottoriajoneuvon – johon sovelletaan tätä 40 prosentin rajaa – yksityiskäytöstä kannettavaa arvonlisäveroa, jotta voidaan varmistaa, että toimenpide on täydellinen ja johdonmukainen. Italian mukaan näin vältettäisiin kaksinkertainen verotus. Italia katsoo myös, että kyseiset poikkeavat toimenpiteet ovat perusteltuja ottaen huomioon tarpeen yksinkertaistaa arvonlisäveron kantamista ja estää verovilppi, joka perustuu virheelliseen kirjanpitoon ja valheellisiin veroilmoituksiin.
                  
               
                     (6)
                  
                  
                     Poikkeavia toimenpiteitä olisi jatkettava vain niin kauan, että niiden tehokkuuden ja prosenttiosuuden asianmukaisuuden arviointi saadaan suoritettua. Italialle olisi näin ollen annettava lupa jatkaa poikkeavien toimenpiteiden soveltamista 31 päivään joulukuuta 2022 saakka.
                  
               
                     (7)
                  
                  
                     Olisi vahvistettava määräaika poikkeavien toimenpiteiden voimassaolon jatkamista vuoden 2022 jälkeen koskevan hakemuksen esittämiselle, jos Italia pitää tällaista tarpeellisena. Lisäksi Italian olisi päätöksen 2007/441/EY 6 artiklan toisen alakohdan mukaisesti edellytettävä toimittavan yhdessä jatkamista koskevan hakemuksen kanssa kertomuksen, jossa tarkastellaan uudelleen prosenttimääräistä rajoitusta, jota sovelletaan arvonlisäveron vähennysoikeuteen.
                  
               
                     (8)
                  
                  
                     Poikkeavilla toimenpiteillä on vähäinen vaikutus lopullisessa kulutusvaiheessa kannettavan arvonlisäveron kokonaismäärään, eivätkä ne vaikuta kielteisesti arvonlisäverosta saataviin unionin omiin varoihin.
                  
               
                     (9)
                  
                  
                     Päätös 2007/441/EY olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2007/441/EY seuraavasti:
            
                        1)
                     
                     
                        Korvataan 6 artikla seuraavasti:
                        
                           ”6 artikla
                           
                           Mahdollinen tässä päätöksessä säädettyjen poikkeavien toimenpiteiden voimassaolon jatkamista koskeva hakemus on toimitettava komissiolle viimeistään 1 päivänä huhtikuuta 2022. Hakemukseen on liitettävä kertomus, jossa tarkastellaan uudelleen prosenttimääräistä rajoitusta, jota sovelletaan arvonlisäveron vähennysoikeuteen tämän päätöksen pohjalta.”
                        
                     
                  
                        2)
                     
                     
                        Korvataan 7 artikla seuraavasti:
                        
                           ”7 artikla
                           Tämän päätöksen voimassaolo päättyy 31 päivänä joulukuuta 2022.”
                        
                     
                  
         
            2 artikla
            Tämä päätös tulee voimaan päivänä, jona se annetaan tiedoksi.
            Sitä sovelletaan 1 päivästä tammikuuta 2020.
         
         
            3 artikla
            Tämä päätös on osoitettu Italian tasavallalle.
         
         
            Tehty Brysselissä 5 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
         
            (1)  EUVL L 347, 11.12.2006, s. 1.
         
            (2)  Neuvoston päätös 2007/441/EY, tehty 18 päivänä kesäkuuta 2007, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä (EUVL L 165, 27.6.2007, s. 33).